PROJEKTI KODE

LISTA KONTROLLUESE E PLANIT TË MENAXHIMIT SOCIAL DHE MJEDISOR

Numri referues i thirrjes për aplikim: 04/19

NËNPROJEKTI 4 ( LOT 4 ):

“**Morinë – Rezinë – Goden**”

1. Hyrje mbi projektin

Projekti për Ekonominë Digjitale të Kosovës (KODE) është investim pesëvjeçar i financuar nga Banka Botërore dhe zbatohet nga Ministria e Zhvillimit Ekonomik. Projekti ka për qëllim përmirësimin e qasjes në shërbime brezgjerë të shpejtësisë së lartë dhe më cilësore në zonat e projektit dhe në burime të informacionit, shërbime dhe tregje të punës online për qytetarët dhe institucionet publike dhe akademike.

Projekti KODE është i strukturuar sipas tre komponentëve kryesorë: Përfshirja Digjitale, Puna dhe Fuqizimi Digjital dhe Përkrahja e Zbatimit të Projektit. Nënkomponenti 1.1 Financimi i Lidhshmërisë Digjitale i Komponentit 1 (Përfshirja Digjitale) financon dhënien e granteve për lehtësimin e shtrirjes së infrastrukturës brezgjerë të cilësisë së përcaktuar në vendbanimet dhe institucionet publike të palidhura (në veçanti institucionet shëndetësore dhe arsimore). Nënkomponenti zbatohet nëpërmjet skemës së grantit.

Thirrja e katërt për aplikime nën skemën e grantit është shpallur më 02 korrik 2019 dhe mbulon 13 zona gjeografike nëpërmjet 5 nënprojekteve. Ky dokument – Lista Kontrolluese e Planit për Menaxhimin Social dhe Mjedisor (PMSM) – përcakton çështjet e planifikimit dhe monitorimit mjedisor dhe identifikon masa të duhura zbutëse për nënprojektin sipas thirrjes së mësipërme për aplikim.

Kjo Listë Kontrolluese e PMSM-së është përgatitur për aktivitetet e realizuara nga Ofruesi i përzgjedhur i Shërbimeve të Internetit (ISP). Lista Kontrolluese e PMSM-së paraqet përshkrimin e projektit, detajet teknike, fushëveprimin, mjedisin dhe lokacionin në bazë të të cilit vlerëson rreziqet mjedisore dhe sociale. Zbatimi i masave zbutëse që trajtojnë rreziqet dhe çështjet e identifikuara si dhe i planit të monitorimit të përcaktuar në Listën Kontrolluese të PMSM-së është i detyrueshëm, ashtu sikurse përputhja me rregulloret kombëtare për mjedisin dhe rregulloret tjera si dhe politikat operative të Bankës Botërore (BB).

1. Përshkrim i shkurtër i nënprojektit

**NËNPROJEKTI 4 ( LOT 4 ) Morinë – Rezinë – Goden** përfshin fshatrat Morinë, Rezinë dhe Goden të komunës së Gjakovës.

Bazuar në të dhënat nga ASK fshati Morinë ka gjithsej 189 banorë ndërsa sipas intervistimeve të vet banorëve në këtë fshat janë rreth 30 shtëpi të banuara.

Bazuar në të dhënat nga ASK fshati Rezinë ka gjithsej 191 banorë ndërsa sipas intervistimeve të vet banorëve në këtë fshat janë rreth 20 shtëpi të banuara.

Dhe bazuar në të dhënat nga ASK fshati Goden ka gjithsej 72 banorë ndërsa sipas intervistimeve të vet banorëve në këtë fshat janë rreth 10 shtëpi të banuara.

Kjo zonë nuk është e mbuluar me infrastrukturë brezgjerë të shpejtësisë së lartë nga asnjë prej operatorëve të autorizuar nga ARKEP.



Ky nënprojekt ka për qëllim rritjen e disponueshmërisë së infrastrukturës brezgjerë të shpejtësisë së lartë në fshatrat Morinë, Rezinë dhe Goden të komunës së Gjakovës nëpërmjet:

* Lidhjes së fshatit në infrastrukturën kombëtare kryesore (ang. Backbone) nëpërmjet instalimit ajror të kabllove me fibra optike në shtyllat elektrike të tensionit të ulët të Shërbimeve për Shpërndarjen e Energjisë Elektrike në Kosovë (KEDS) dhe/ose shtyllat e reja;
* Lidhjes së ekonomive familjare nëpërmjet instalimit ajror të kabllove me fibra optike në shtyllat elektrike të tensionit të ulët të KEDS-it dhe/ose shtyllat e reja;
* Lidhjes së institucioneve publike, përfshirë shkollave dhe qendrave shëndetësore, nëpërmjet instalimit ajror të kabllove me fibra optike në shtyllat elektrike të tensionit të ulët të KEDS-it dhe/ose shtyllat e reja;
* Instalimit të së paku 20 shtyllave të reja në zonat ku është konstatuar se shtyllat e KEDS-it nuk janë në gjendje të duhur teknike për instalim të kabllove me fibra optike.

Vetëm punime të vogla afatshkurtra ndërtimore (vendosja e shtyllave të reja) parashihen për zbatimin e këtij nënprojekti.

1. Kategoria mjedisore

Politikat e Masave Mbrojtëse të Bankës Botërore/Kategorizimi

Projekti KODE është klasifikuar si projekt i Kategorisë B, që do të thotë se mund të pritet një nivel i ndikimit të pafavorshëm si rezultat i zbatimit të tij, por asnjë ndikim nuk do të jetë i rëndësishëm, në shkallë të madhe apo afatgjatë. Si rezultat i këtij klasifikimi shkaktohet Vlerësimi Mjedisor PO 4.01. Si rrjedhojë, MZHE ka përgatitur Kornizën e Menaxhimit Social dhe Mjedisor (KMSM) për të dhënë udhëzime lidhur me kujdesin e duhur për mjedisin për nënprojektet e mbështetura në kuadër të Nënkomponentit 1.1 Skema e Grantit, për të përcaktuar kualifikueshmërinë dhe procedurat për shoshitje dhe vlerësim mjedisor.

Të gjitha aktivitetet e projektit (dhe nënprojektit) duhet të realizohen në përputhje me KMSM-në, politikat dhe procedurat operative të BB-së dhe rregulloren kombëtare (mbizotëron ajo që është më strikte).

**Kategoritë e shoshitjes mjedisore**

Në varësi të llojit, vendndodhjes, ndjeshmërisë dhe shkallës së projektit dhe natyrës dhe madhësisë së ndikimeve të mundshme mjedisore, nënprojekti mund të klasifikohet në një nga katër kategoritë:

**Kategoria A**

**Aktivitetet e Kategorisë A nuk do të financohen përmes skemës së nënhuave**

Nënprojekti i propozuar klasifikohet në këtë kategori nëse ka gjasa që të ketë ndikime të pafavorshme në shëndetin e njeriut dhe në mjedisin natyror, të cilat janë shumë të rëndësishme, të ndryshme dhe/ose afatgjata, madhësia e të cilave është e vështirë të përcaktohet në fazën e identifikimit të nënprojektit. Këto ndikime mund të ndikojnë gjithashtu në një zonë më të gjerë sesa në vendet e nënprojektit. Masat për zbutjen e rreziqeve të tilla mjedisore mund të jenë komplekse dhe të kushtueshme.

Prandaj kërkohet një Vlerësim i Ndikimit në Mjedis (VNM) për të identifikuar dhe vlerësuar ndikimet e ardhshme mjedisore që lidhen me projektin e propozuar, për të identifikuar mundësitë e përmirësimit të mjedisit dhe për të rekomanduar çdo masë të nevojshme për të parandaluar, minimizuar dhe zbutur ndikimet e pafavorshme.

Nënhuamarrësi është përgjegjës për përgatitjen e një raporti, normalisht një VNM-je. Nënhuamarrësi duhet të ofrojë paralelisht studimin e fizibilitetit ekonomik dhe teknologjik të nënprojektit. Kostot e masave zbutëse do të përfshihen në VNM dhe në studimin e fizibilitetit.

Për projektin e Kategorisë A, studimi i ndikimit në mjedis është përcaktuar nga ligjet e Republikës së Kosovës, veçanërisht Ligji mbi Vlerësimin e Ndikimit në Mjedis (nr. 03/L-214). Akti i përmendur ligjor identifikon projektet për të cilat, sipas rregulloreve të Kosovës, VNM-ja është e detyrueshme. Aktivitetet e identifikuara në Shtojcën I të Ligjit për VNM nuk do të përkrahen nga projekti.

**Kategoria B**

Një projekt i propozuar klasifikohet si Kategoria B kur kuptohet se ka ndikime të mundshme të pafavorshme mjedisore në njerëz ose në zonat me rëndësi mjedisore, që janë më pak të rënda se ato të projekteve të Kategorisë A. Këto ndikime janë specifike për vendin; pak prej tyre janë të pakthyeshme; dhe në shumicën e rasteve masat zbutëse mund të dizajnohen më lehtë se sa për projektet e Kategorisë A. Fushëveprimi i VM-së për një projekt të Kategorisë B mund të ndryshojë nga nënprojekti në nënprojekt. Ashtu si VM-ja e Kategorisë A, ai shqyrton ndikimet e mundshme negative dhe pozitive mjedisore të projektit dhe rekomandon masat e nevojshme për të parandaluar, minimizuar, zbutur ose kompensuar ndikimet negative dhe për përmirësimin e performancës mjedisore.

**Kategoria B+**

**Aktivitetet e Kategorisë B+ nuk do të financohen përmes skemës së nënhuave**

Për projektet e Kategorisë B+, huamarrësi është përgjegjës për përgatitjen e një VNM-je të plotë (në varësi të opinionit të dhënë nga Ministria e Mjedisit dhe Planifikimit Hapësinor ose zyra komunale ose një VNM-je paraprake (forma e thjeshtë e VNM-së) që përfshin, sipas nevojës, elemente të instrumenteve të tjera të cilat thjesht mund të kërkojnë përcaktimin e masave zbutëse të përcaktuara mirë dhe miratimin e praktikave të pranuara të veprimit. Nënhuamarrësi duhet të ofrojë paralelisht studimin e fizibilitetit ekonomiko-teknologjik të nënprojektit. Kostot e masave zbutëse do të përfshihen në VNM ose PMM dhe në studimin e fizibilitetit.

**Kategoria B-**

Projektet e Kategorisë B- kërkojnë që një VM të vlerësojë çdo ndikim të mundshëm në mjedis të lidhur me projektin e propozuar, për të identifikuar mundësitë e përmirësimit të mjedisit dhe për të rekomanduar çdo masë të nevojshme për të parandaluar, minimizuar dhe zbutur ndikimet e pafavorshme. Qëllimi dhe formati i VM-së do të ndryshojnë në varësi të projektit, por zakonisht do të jetë më i ngushtë se fushëveprimi i VNM-së, zakonisht në formë të një PMM-je.

Fushëveprimi i PMM-së është përcaktuar në Shtojcën 3 të KMSM. Për projektet që përfshijnë shkallërritje të thjeshta, rindërtim ose përshtatje të ndërtesave, do të përdoret Lista Kontrolluese e PMM-së.

Projektet e Kategorisë B- do të përfshijnë nënprojekte që gjithashtu: (a) përfshijnë kredi për kapital punues, të cilat përfshijnë blerjen dhe/ose përdorimin e materialeve të rrezikshme (p.sh. pesticidet) ose (b) kreditë për përmirësimin e procesit që përfshijnë blerjen e pajisjeve/makinerive që paraqesin një rrezik të konsiderueshëm ndaj shëndetësisë ose sigurisë.

**Një projekt i propozuar klasifikohet si Kategoria B- nëse ndikimet e ardhshme mjedisore janë më pak të dëmshme se ato të projekteve të Kategorisë A dhe B +, duke marrë parasysh natyrën, madhësinë dhe vendndodhjen e tyre, si dhe karakteristikat e ndikimeve të mundshme në mjedis.**

**Kategoria C**

Një projekt i propozuar klasifikohet si Kategoria C nëse ka të ngjarë të ketë ndikime minimale ose jo të pafavorshme mjedisore dhe prandaj nuk kërkon as një VNM, as një Analizë Mjedisore. Përtej shoshitjes, asnjë veprim i mëtejshëm i VM-së nuk kërkohet për një projekt të Kategorisë C.

Vlerësimi Mjedisor

Një Vlerësim Mjedisor (VM) është një proces që synon njohjen e aspekteve të një aktiviteti të caktuar që mund të prodhojë rreziqe për mjedisin dhe shëndetin e njeriut, duke parashikuar, vlerësuar dhe zbutur ndikimet e tij të mundshme, dhe duke u siguruar që ato të minimizohen nëse eliminimi nuk është i realizueshëm. Qëllimi i VM-së është të përmirësojë cilësinë e vendimmarrjes duke njohur ndikimet/pasojat mjedisore në fillim të procesit të përgatitjes së nënprojektit, në mënyrë që ato të mund të përfshihen në dizajnin e nënprojektit si dhe të parandalohen ose zbuten lehtësisht gjatë zbatimit dhe fazave të operimit.

Fushëveprimi i VM-së varet nga kategoria mjedisore e caktuar për secilin nënprojekt, nga fushëveprimi i aktiviteteve të nënprojektit si dhe nga karakteristikat e lokacionit të nënprojektit, edhe pse qëllimi i çdo lloj vlerësimi është identifikimi i mënyrave për përmirësimin mjedisor të aktiviteteve të propozuara, duke minimizuar, lehtësuar ose kompensuar ndikimet e tyre të pafavorshme. VM-ja, për qëllime të këtij projekti dhe projekteve të tjera të përkrahura nga BB-ja, përfshin rreziqet ndaj Shëndetit dhe Sigurisë në Punë (SHSP) si dhe rreziqet që lidhen me ruajtjen e trashëgimisë kulturore fizike. Rezultatet e VM-së paraqiten në raportin e vlerësimit mjedisor, pasqyrohen në rreziqet e identifikuara mjedisore (lidhur me llojet specifike të aktiviteteve të nënprojektit) dhe shoqërohen me masa adekuate. Masat paraqesin metodat, teknikat, procedurat dhe mënyrat e tjera të përmirësimit mjedisor të nënprojekteve, duke minimizuar, lehtësuar ose kompensuar ndikimet e pafavorshme. Një VM gjithashtu përshkruan hapat që janë ndërmarrë për konsultime publike.

Duke marrë parasysh se projekti është klasifikuar në kategorinë “e lehtë” B sipas Politikave dhe Procedurave të Masave Mbrojtëse Mjedisore të BB-së, dhe dy lloje mjedisesh - të urbanizuara dhe zona të pambrojtura kundrejt zonave të mbrojtura - do të ketë dy lloje të VM-së në kuadër të këtij projekti: Listat Kontrolluese të PMSM-së dhe PMSM-të që janë specifike për vendpunishtet.

Lista Kontrolluese e PMSM-së zakonisht përgatitet për aktivitetet që përfshijnë punime të vogla ndërtimore, si rehabilitimi i ndërtesave, përmirësimet e thjeshta, instalimet etj., për të cilat masat e mbrojtjes merren me lehtësi. Në këtë mënyrë, Lista Kontrolluese e PMSM-së do të përgatitet për çdo nënprojekt specifik.

ISP-të do të përgatisin PMSM-të që janë specifike për vendpunishten në rast se instalimi i infrastrukturës së internetit do të bëhet plotësisht ose pjesërisht në zonat e mbrojtura dhe/ose të ndjeshme.

Ligji për Vlerësimin e Ndikimit në Mjedis ka listuar projektet që i nënshtrohen procedurës së VNM-së, por nuk kërkon procedura të VNM-së për këtë nënprojekt.

1. Ndikimet e mundshme mjedisore nga nënprojekti

Nënprojekti aktual është klasifikuar në Kategorinë B- për shkak të punimeve të vogla ndërtimore për vendosjen e shtyllave të reja (deri në 20) të nevojshme për përfundimin e instalimit ajror të infrastrukturës së kabllove me fibra optike, duke mundësuar qasje në internet brezgjerë me shpejtësi të lartë. Pritet që punimet të përfshijnë punime të vogla ndërtimore /mihje tokësore afatshkurtra për instalimin e shtyllave të reja dhe instalimin e kabllove në infrastrukturën ekzistuese, d.m.th. shtyllat elektrike të tensionit të ulët të KEDS-it dhe shtyllat e reja. Kohëzgjatja e përgjithshme e nënprojektit planifikohet të jetë afatshkurtër (më pak se 3 muaj). Për nënprojektin aktual, të gjitha punimet nuk do të kryhen në zonat e mbrojtura.

Në këtë mënyrë, ndikimi i përgjithshëm mjedisor i nënprojektit pritet të jetë ndikim i menaxhueshëm, i përkohshëm dhe lokal pasi që ndërlidhet me punimet e vogla ndërtimore dhe instalimin e kabllove në infrastrukturën ekzistuese.

**Lista Kontrolluese e PMSM-së**

Lista Kontrolluese e PMSM-së aplikohet për ndërtime të vogla rehabilitimi ose ndërtim të vogël. Ajo siguron “praktikë të mirë pragmatike” dhe është projektuar për të qenë e lehtë për përdoruesit dhe në përputhje me kërkesat e masave mbrojtëse të BB-së. Formati i listës kontrolluese tenton të mbulojë qasjet tipike zbutëse për kontratat e zakonshme të punimeve ndërtimore me ndikime të lokalizuara.

Lista kontrolluese ka një seksion hyrjeje dhe tri pjesë kryesore:

* Hyrja apo parathënia në të cilën paraqitet projekti, përcaktohet kategoria mjedisore dhe sqarohen konceptet e Listës Kontrolluese të PMM-së.
* **Pjesa 1** përbën një pjesë përshkruese (“*pasaporta e vendpunishtes*”) që përshkruan specifikat e projektit në aspektin e vendndodhjes fizike, aspektet institucionale dhe legjislative, bën përshkrimin e projektit, duke përfshirë nevojën për një program të ndërtimit të kapaciteteve dhe përshkrimin e procesit të konsultimit publik.
* **Pjesa 2** përfshin shqyrtimin mjedisor dhe social në një format të thjeshtë Po/Jo të pasuar nga masat zbutëse për çdo aktivitet të dhënë.
* **Pjesa 3** është një plan monitorimi për aktivitetet gjatë ndërtimit dhe zbatimit të projektit. Ajo ruan formatin e njëjtë të kërkuar për PMM-të standarde të Bankës Botërore. Qëllimi i kësaj Liste Kontrolluese është që Pjesa 2 dhe Pjesa 3 të përfshihen si dokumente ofertuese për kontraktuesit.

**Aplikimi i Listës Kontrolluese të PMSM-së**

Procesi i projektimit për punimet ndërtimore të parashikuara në Projektin KODE do të zhvillohet në tri faza:

1. *Faza e identifikimit dhe përcaktimit të përgjithshëm,* në të cilën përpunohet një program i përafërt për tipologjitë e mundshme të punimeve. Në këtë fazë plotësohen Pjesa 1, 2 dhe 3 e listës kontrolluese të PMM-së. Pjesa 2 e listës kontrolluese të PMM-së mund të përdoret për t'i përzgjedhur aktivitetet tipike nga një "meny" dhe për t'i ndërlidhur me çështjet tipike mjedisore dhe masat zbutëse.
2. *Faza e dizajnimit të detajuar dhe tenderimit,* duke përfshirë specifikimet dhe kushtet për lote individuale (infrastruktura brezgjerë në vende të ndryshme). Lista kontrolluese e PMM-së rishikohet sipas detajeve të njohura të dizajnit në këtë fazë. Si e tillë, lista kontrolluese paraqitet para publikut, përpara procedurës së tenderimit. Kjo fazë gjithashtu përfshin tenderin dhe dhënien e kontratave të punimeve. Gjithçka e plotësuar në PMM-në tabelore (Pjesa 1, 2 dhe 3) duhet të bashkëngjitet si pjesë përbërëse e kontratës së punimeve, si dhe kontrata e mbikëqyrjes, e ngjashme me të gjitha kushtet teknike dhe tregtare, duhet të nënshkruhet nga palët kontraktuese.
3. *Gjatë fazës së zbatimit të punimeve,* pajtueshmëria mjedisore kontrollohet në vendin përkatës nga inspektorët/mbikëqyrësit e certifikuar për vendpunishten, të cilët përfshijnë inxhinierin e mbikëqyrjes së vendpunishtes të punësuar nga komuna, konsulentin e punësuar nga MZHE-ja dhe shërbimet përkatëse të inspektimit nga Ministria e Mjedisit. Masat zbutëse në Pjesën 2 dhe plani i monitorimit në Pjesën 3 janë baza për të verifikuar pajtueshmërinë e Kontraktuesit me dispozitat e kërkuara mjedisore.

**Monitorimi dhe raportimi**

Për monitorimin e masave mbrojtëse të kujdesit të duhur të Kontraktuesit, inxhinieri i mbikëqyrjes së vendpunishtes punon me **Pjesën 3** të Listës Kontrolluese të PMM-së, pra me planin e monitorimit. Pjesa 3 zhvillohet specifikisht për vendpunishten dhe në hollësi të nevojshme, duke përcaktuar masa të qarta zbutëse dhe monitorim që mund të përfshihen në kontratat e punimeve, të cilat pasqyrojnë statusin e praktikës mjedisore në vendin e ndërtimit dhe të cilat mund të vëzhgohen/maten/kuantifikohen/verifikohen nga inspektori gjatë punimeve të ndërtimit.

Pjesa 3 do të përditësohet dhe rishikohet gjatë procesit të dizajnimit për t'i reflektuar praktikisht kriteret kryesore të monitorimit, të cilat mund të kontrollohen gjatë dhe pas punimeve për sigurimin e pajtueshmërisë dhe në fund të fundit për pagesën e Kontraktuesit.

|  |
| --- |
| **PJESA 1: INSTITUCIONALE dhe ADMINISTRATIVE**  |
| Vendi  | Kosovë |
| Titulli i projektit | Projekti për Ekonominë Digjitale të Kosovës - KODE |
| Fushëveprimi i projektit dhe aktivitetit | Financimi i Lidhshmërisë Digjitale në Morinë, Rezinë dhe Goden, përfshirë këtu: - Shtrirjen e rrjetit brezgjerë me shpejtësi të lartë në fshatrat - Ofrimin e lidhshmërisë në rrjetin brezgjerë për shkollën në  |
| Aranzhimet institucionale(Emri dhe kontaktet) | **Menaxhimi i projektit** |
| Projekti për Ekonominë Digjitale të Kosovës (KODE) Njësia e Zbatimit të Projektit (NJZP)Koordinatore e projektit: **Fjolla Restelica Ahmeti** | Koordinator i nënprojektitOfrues i shërbimit*(emri duhet të përditësohet pas zgjedhjes së ISP-së fituese)**\_\_\_\_\_\_\_\_\_\_\_\_\_\_\_\_\_**Nënshkrimi* Përgjegjës për zbatimin e masave zbutëse dhe monitorimin sipas Pjesëve 2 dhe 3 të listës kontrolluese të PMSM-së |
| Aranzhimet e zbatimit(Emri dhe kontaktet) | **Mbikëqyrja** |
| Menaxheri i Kontratës dhe Komisioni për Pranimin Teknik të Nënprojekteve. | Mbikëqyrës i punimeve të ndërtimit,*[emri i inxhinierit nga ISP-ja];**Kontraktuesi**[të azhurnohet pas përzgjedhjes]* |
| **PËRSHKRIMI I VENDPUNISHTES** |
| Emri i vendpunishtes | **NËNPROJEKTI 4 ( LOT 4 ) Morinë – Rezinë – Goden** |
| Përshkruaj vendndodhjen e vendpunishtes | Fshatrat Morinë, Rezinë dhe Goden të komunës së Gjakove | Shtojca 1: Informacioni i vendpunishtes (shifrat nga vendpunishtja) [..] Y [X] N |
| Kush është pronari tokës? | Është në pronësi publike |
| Përshkrimi gjeografik | Shteti: Republika e Kosovës Komuna: Gjakovë Vendi: Morinë, Rezinë dhe Goden, të përshkruara në kapitullin 2 të kësaj liste kontrolluese. |
| **LEGJISLACIONI** |
| Identifikoni legjislacionin dhe lejet kombëtare dhe lokale që zbatohen për aktivitetin e projektit | * Rregullorja nr. 05/2017 për Ndërtimin, Instalimin, dhe Mbikëqyrjen e Infrastrukturës së Komunikimeve Elektronike.
* Ligji për Mbeturinat (2012)
* Ligji për Komunikimet Elektronike (2009)
* Ligji për Mbrojtjen e Mjedisit 2002/8
* Ligji nr. 03/L-214 për Vlerësimin e Ndikimit në Mjedis
* Ligji për Inspektoratin e Mjedisit, Ujërave, Natyrës, Planifikimit Hapësinor dhe Ndërtimit (04/L-175)
* Ligji për Vetëqeverisjen Lokale
* Ligji për Planifikimin Hapësinor
 |
| **KONSULTIMI PUBLIK** |
| Identifikoni kur/ku zhvillohet procesi i konsultimit publik | Procedura për publikimin e listës kontrolluese të PMSM-së është si në vijim: Lista Kontrolluese e PMSM-së do të publikohet në faqen e internetit të KODE-s dhe në faqen e internetit të komunës së Gjakovës në anglisht, serbisht dhe shqip dhe do të jetë në dispozicion të publikut për të paktën 14 ditë. Do të jetë në dispozicion në kopje fizike në ambientet e NJZP-së dhe në komunën përkatëse. Pas zbulimit të dokumentit, thirrja për komente/vërejtje lidhur me dokumentet do të publikohet së bashku me adresën elektronike dhe postare në dispozicion për dërgimin e vërejtjeve. Versioni përfundimtar i listës kontrolluese të PMSM-së trajton dhe përmban (si një raport shtojcë) komentet dhe pyetjet relevante.  |
| **NGRITJA E KAPACITETEVE INSTITUCIONALE** |
| A do të ketë ndonjë ngritje të kapaciteteve? | [X] J ose [ ] P nëse Po,  |
|  |  |

|  |
| --- |
| **PJESA 2: SHOSHITJA MJEDISORE/SOCIALE** |
| A do të përfshijë aktiviteti në vendpunishte ndonjë nga të mëposhtmet:  | **Aktiviteti** | **Statusi** | **Referenca shtesë** |
| 1. Kërkesat e përgjithshme
 | [X] Po [ ] Jo | Shih seksionin **A** më poshtë |
| 1. Instalimi i infrastrukturës së rrjetit brezgjerë (IB) me kanal
 | [ ] Po [X ] Jo | Shih seksionin **B** më poshtë |
| 1. Instalimi i IB-së - dizajni i shtyllave të reja
 | [X ] Po s [ ] Jo | Shih seksionin **C** më poshtë |
| 1. Instalimi i IB-së me Instalime me mikrokanale
 | [ ] Po [X] Jo [ ] E mundshme  | Shih seksionin **D** më poshtë |
| 1. IB duke përdorur instalimet ekzistuese
 | [ ] Po [X] Jo | Shih seksionin **E** më poshtë |
| 1. IB duke përdorur linjat ekzistuese energjetike
 | [X] Po [ ] Jo | Shih seksionin **F** më poshtë |
| 1. Rehabilitimi i dhomës së sistemit të kontrollit qendror
 | [ ] Po [X] Jo | Shih seksionin **G** më poshtë |
| 1. Ndërtimi i kullave për antenat fikse
 | [ ] Po [X] Jo | Shih seksionin **H** më poshtë |
| 1. Stacione fikse të monitorimit
 | [ ] Po [X] Jo | Shih seksionin **I** më poshtë |
| 1. Stacione mobile të monitorimit
 | [ ] Po [X] Jo | Shih seksionin **J** më poshtë |
| 1. Instalimi i infrastrukturës së RRKHE-së
 | [ ] Po [X] Jo | Shih seksionin **K** më poshtë |
| 1. Instalimi i IB-së në Zonën e Mbrojtur
 | [ ] Po [X] Jo | Shih seksionin **L** më poshtë |

| **AKTIVITETI** | **PARAMETRI** | **LISTA KONTROLLUESE E MASAVE ZBUTËSE** |
| --- | --- | --- |
| **A**. Kushtet e përgjithshme | Njoftimi dhe Siguria e Punëtorëve  | 1. Sigurimi i informatave për popullsinë lokale rreth fushëveprimit dhe kohës së fillimit dhe kohëzgjatjes së aktiviteteve ndërtimore, duke përgatitur njoftimin i cili do të vendoset në tabelën e njoftimeve të komunës dhe në faqen e internetit të komunës dhe në mjete të tjera, nëse është e nevojshme, për t’u siguruar se popullata lokale është e informuar mirë;
2. Inspektoratet lokale të ndërtimit dhe të mjedisit informohen për punimet para fillimit;
3. Të gjitha lejet e nevojshme merren para fillimit të punimeve (përfshirë ndërtimet dhe të tjera);
4. Të gjitha punimet do të kryhen në mënyrë të sigurt dhe të disiplinuar;
5. Rrobat dhe pajisjet personale mbrojtëse të punonjësve janë në dispozicion në sasi të mjaftueshme dhe mbahen/përdoren gjatë gjithë kohës;
6. Sigurimi i shiritave të paralajmërimit, gardheve dhe shenjave të përshtatshme që informojnë për rrezikun, rregullat kyçe dhe procedurat që duhet të ndiqen.
7. Makinat duhet të përdoren vetëm nga personeli me përvojë dhe i trajnuar në mënyrë adekuate, duke ulur kështu rrezikun e aksidenteve;
8. Të gjithë punëtorët duhet të njihen me rreziqet e zjarrit dhe masat e mbrojtjes nga zjarri dhe duhet të trajnohen për t’i përdorur zjarrfikëset, hidrantët dhe pajisjet e tjera që përdoren për shuarjen e zjarreve
9. Pajisjet dhe zjarrfikëset duhet të jenë gjithnjë funksionale, kështu që në rast nevoje të mund të përdoren me shpejtësi dhe me efikasitet. Kuti të ndihmës së parë duhet të jenë në dispozicion në vendpunishte dhe personeli duhet të jetë i trajnuar për t’i përdorur.
10. Procedurat për rastet e emergjencës (duke përfshirë derdhjet, aksidentet, etj.) janë në dispozicion në vendpunishte.
11. Pajisjet e blera do të instalohen dhe përdoren duke respektuar të gjitha masat e sigurisë të përshkruara nga prodhuesi i pajisjeve dhe praktikat më të mira.
 |
| Cilësia e ajrit  | 1. Materialet ndërtimore duhet të ruhen në vende të përshtatshme të mbuluara për të minimizuar pluhurin.
2. Materialet duhet të vendosen larg linjave të kullimit, rrugëve ujore natyrore dhe vendeve të ndjeshme ndaj erozionit të tokës.
3. Të sigurohet që të gjitha mjetet dhe makineritë e transportit të jenë pajisur me pajisje të përshtatshme të kontrollit të emetimeve, të mirëmbajtura dhe të vërtetuara rregullisht.
4. Të sigurohet që të gjitha automjetet dhe makineritë të përdorin derivate nga burimet zyrtare (stacionet e licencuara të derivateve) dhe derivatin e përcaktuar nga prodhuesi i makinerive dhe automjeteve.
5. Nuk do të ketë lëvizje të tepruar të automjeteve ndërtimore në vendpunishte.
 |
| Zhurma  | 1. Puna e ndërtimit nuk do të lejohet gjatë natës, operacionet në vendpunishte do të kufizohen nga ora 7.00 deri në orën 19.00 (siç është rënë dakord në leje).
 |
| Menaxhimi i mbetjeve (Aktiviteti A dhe B) | Praktika e mirë e menaxhimit të mbetjeve do të zbatohet, duke përfshirë:1. Identifikimin e llojeve të ndryshme të mbetjeve që mund të gjenerohen në vendpunishten e rindërtimit dhe klasifikimin e tyre sipas Ligjit nr. 04/L-060 (Ligji për Mbeturinat)
2. Kurdo që është e mundur, kontraktuesi do të ripërdorë dhe riciklojë materialet e duhura dhe të qëndrueshme. Hedhja e çdo lloj mbetjeje (duke përfshirë mbetjet organike) ose e ujërave të ndotura në natyrën përreth ose trupat ujorë është rreptësisht e ndaluar.
3. Mbetjet e ndërtimit duhet të hiqen menjëherë nga vendpunishtja dhe të ripërdoren nëse është e mundur;
4. Ndalohet djegia e të gjitha mbetjeve në vendpunishte ose bimëve dhe lokacioneve të palicencuara.
 |
| Siguria e trafikut | 1. Njoftimi për sigurinë dhe rregulloret, sinjalizimi dhe shenjat do të përdoren në mënyrë të përshtatshme.
 |
| **B**. Instalimi i infrastrukturës së rrjetit brezgjerë (IB) me kanal |  | Nuk është relevante për aktivitetet e nënprojektit |
| **C**. Instalimi i infrastrukturës brezgjerë (IB) nëpërmjet shtyllave të reja |  | 1. Hapësira e punës duhet të zërë vetëm sipërfaqet e nevojshme për kryerjen e punimeve.
2. Gjatë ndërtimit, punëtorët duhet të kufizohen në zonat në ndërtim e sipër, dhe qasja në zonën e hapur përreth duhet të rregullohet rreptësisht.
3. Ndërmarrësi që do të ndërtojë, rindërtojë, instalojë ose çinstalojë infrastrukturën e komunikimit elektronik në natyrë, është i detyruar të informojë komunën përkatëse ose komunat në territorin në të cilin është planifikuar të realizohet aktiviteti me së paku informatat vijuese:
	* Pronari i rrjetit
	* Lloji i rrjetit dhe lloji i punës
	* Territori i komunës ose komunave në të cilat është planifikuar të vendoset infrastruktura (vendi i planifikuar ose vendi i instalimit duhet të jetë i dedikuar nëse është e mundur)
	* Data e planifikuar e fillimit dhe përfundimit
4. Nëse konstruksionet metalike do të përdoren si pjesë e infrastrukturës, ato duhet të kenë një mbrojtje kundër ndryshkut për një minimum prej dhjetë (10) vitesh.
5. Të gjitha kabllot duhet të përdoren sipas kërkesave të prodhuesit të kabllove.
6. Dyert për kabinat kabllore në natyrë dhe mbulesat për pikat e shpërndarjes duhet të pajisen me kyç.
7. Ndërmarrësi është i detyruar të përpunojë dhe publikojë rregullat e sigurisë të cilat do të sigurojnë mbrojtjen e stafit, klientëve, pronës dhe rrjetit gjatë ndërtimit, rindërtimit, largimit, instalimit dhe çinstalimit, gjatë aktiviteteve të përcaktuara në projekt.
 |
| **D**. Instalimi i IB-së me mikrokanale |  | Nuk është relevante për aktivitetet e nënprojektit |
| **E**. IB duke përdorur instalimet ekzistuese |  | Nuk është relevante për aktivitetet e nënprojektit |
| **F** IB duke përdorur linjat ekzistuese energjetike |  | 1. Gjatë ndërtimit, punëtorët duhet të kufizohen në zonat në ndërtim e sipër, dhe qasja në zonën e hapur përreth duhet të rregullohet rreptësisht.
2. Ndërmarrësi që do të ndërtojë, rindërtojë, instalojë ose çinstalojë infrastrukturën e komunikimit elektronik në natyrë, është i detyruar të informojë komunën përkatëse ose komunat në territorin në të cilin është planifikuar të realizohet aktiviteti me së paku informatat vijuese:
	* Pronari i rrjetit
	* Lloji i rrjetit dhe lloji i punës
	* Territori i komunës ose komunave në të cilat është planifikuar të vendoset infrastruktura (vendi i planifikuar ose vendi i instalimit duhet të jetë i dedikuar nëse është e mundur)
	* Data e planifikuar e fillimit dhe përfundimit
3. Të gjitha kabllot duhet të përdoren sipas kërkesave të prodhuesit të kabllove.
4. Dyert për kabinat kabllore në natyrë dhe mbulesat për pikat e shpërndarjes duhet të pajisen me kyç.
5. Ndërmarrësi është i detyruar të përpunojë dhe publikojë rregullat e sigurisë të cilat do të sigurojnë mbrojtjen e stafit, klientëve, pronës dhe rrjetit gjatë ndërtimit, rindërtimit, largimit, instalimit dhe çinstalimit, gjatë aktiviteteve të përcaktuara në projekt.
 |
| **G** Rehabilitimi i dhomës së sistemit të kontrollit qendror |  | Nuk është relevante për aktivitetet e nënprojektit |
| **H** Ndërtimi i kullave për antenat fikse |  | Nuk është relevante për aktivitetet e nënprojektit |
| **I** Stacione fikse të monitorimit |  | Nuk është relevante për aktivitetet e nënprojektit |
| **J** Stacione mobile të monitorimit |  | Nuk është relevante për aktivitetet e nënprojektit |
| **K** Instalimi i infrastrukturës së RRKHE-së |  | Nuk është relevante për aktivitetet e nënprojektit |
| **L** Instalimi i IB-së në Zonën e Mbrojtur |  | Nuk është relevante për aktivitetet e nënprojektit |

| **PJESA 3 : PLANI I MONITORIMIT** |
| --- |
| **Faza** | **Cili**(parametër do të monitorohet?) | **Ku**(është parametri që do të monitorohet?) | **Si**(do të monitorohet parametri?) | **Kur** (Përcaktoni shpeshtësinë/vazhdimësinë?) | **Pse**(do të monitorohet parametri?) | **Kosto**(Nëse nuk përfshihet në buxhetin e projektit) | **Kush** (është përgjegjës për monitorimin?) |
| Gjatë **përgatitjes** së aktivitetit | Të gjitha lejet e kërkuara merren para fillimit të punimeve.  | Në komunë | Inspektimi i të gjitha dokumenteve të kërkuara | Para fillimit të punimeve | Për të siguruar aspektet ligjore të aktiviteteve të rehabilitimit | - | Kontraktuesi, Mbikëqyrësi i punimeve të ndërtimit, Inspektori i ndërtimeve, Menaxheri i Kontratës dhe Komisioni për Pranimin Teknik të Nënprojekteve |
| Njoftohen institucionet publike dhe përkatëse | Lokalet e kontraktuesit | Inspektimi i të gjitha dokumenteve të nevojshme | Para fillimit të punimeve | Për të siguruar ndërgjegjësimin e publikut | - | Kontraktuesi, Mbikëqyrësi i punimeve të ndërtimit |
| Masat e sigurisë për punëtorët, punonjësit dhe vizitorët | Në vendpunishte  | Kontrollet vizuale dhe raportimi | Para fillimit të punimeve | Për të parandaluar rreziqet e shëndetit dhe sigurisë - dëmtimet mekanike dhe për të siguruar qasje dhe lëvizje të sigurt | - | Kontraktuesi, Mbikëqyrësi i punimeve të ndërtimit |
| Gjatë **zbatimit** të aktivitetit | Rrjedha e sigurt e trafikut | Në vendpunishte | Kontrollet vizuale dhe raportimi | Gjatë dorëzimit të pajisjeve dhe përgjatë rrugës | Për të siguruar rrjedhë të koordinuar të trafikut | - | Kontraktuesi, Mbikëqyrësi i punimeve të ndërtimit |
| Siguria në punë  | Në vendpunishte | Kontrollet vizuale dhe raportimi;Inspektimet e paparalajmëruara gjatë punës | Kontrolle të paparalajmëruara gjatë punës | Për të parandaluar rreziqet e shëndetit dhe sigurisë - dëmtimet mekanike dhe për të siguruar qasje dhe lëvizje të sigurt | - | Kontraktuesi, Mbikëqyrësi i punimeve të ndërtimit, Menaxheri i Kontratës dhe Komisioni për Pranimin Teknik të Nënprojekteve |
| Vendpunishtja është e organizuar mirë: me gardhe, paralajmërime, postera shenjash të vendosura, sipas nevojës. | Në vendpunishte | Inspektimi | Kontrolle të paparalajmëruara gjatë punës | Për t’i parandaluar aksidentet | - | Kontraktuesi, Mbikëqyrësi i punimeve të ndërtimit, Menaxheri i Kontratës dhe Komisioni për Pranimin Teknik të Nënprojekteve |
| Mbledhja, transporti dhe deponimi përfundimtar i mbetjeve të ngurta | Në vendpunishte dhe përreth  | Inspektimi dhe monitorimi vizual i listave të transportit të kontraktuesit | Niveli ditor pas mbledhjes dhe transportimit të mbetjeve të ngurta | Për të mos i lënë mbetjet e ngurta në vendin e ndërtimit dhe për të shmangur ndikimin negativ në mjedisin lokal dhe shëndetin e banorëve lokalë | - | Kontraktuesi, Mbikëqyrësi i punimeve të ndërtimit |
| Ndotja e ajrit, parametrat e pluhurit, grimcave | Në vendpunishte dhe përreth  | Marrja e mostrave nga agjencia e autorizuar | Pas ankesës ose gjetjes negative të inspektimit | Për të siguruar që nuk ka emetim të tepërt gjatë punimeve | - | Kontraktuesi, Mbikëqyrësi i punimeve të ndërtimit, Kompania e akredituar për matjen e nivelit të ndotjes së ajrit |
| Niveli i zhurmës | Në vendpunishte dhe përreth  | Monitorimi mbi nivelin e zhurmës dB (me pajisje të përshtatshme) | Pas ankesës ose gjetjes së inspektimit | Për të përcaktuar nëse niveli i zhurmës është mbi ose nën nivelin e lejueshëm të zhurmës | - | Kontraktuesi, Mbikëqyrësi i punimeve të ndërtimit, Kompania e akredituar për matjen e nivelit të parashikuar nga kontraktuesi  |
| Instalimi i IB nëpërmjet shtyllave të reja dhe linjave ekzistuese të energjisë | Në vendpunishte | Inspektimi dhe monitorimi vizual | Gjatë inspektimeve në terren | Për të siguruar pajtueshmërinë me rregulloren në fuqi | - | Kontraktuesi, Mbikëqyrësi i punimeve të ndërtimit, Menaxheri i Kontratës dhe Komisioni për Pranimin Teknik të Nënprojekteve |
| Gjatë **mbikëqyrjes** së aktivitetit | Menaxhimi i mbeturinave | Në vendpunishte | Raporti vizual nga mbikëqyrja. | Kontrolli pas përfundimit të aktivitetit. | Për të siguruar që materiali i mbetur të trajtohet siç duhet bazuar në ligjin përkatës | - | Kontraktuesi, Mbikëqyrësi i punimeve të ndërtimit |
| Instalimi i IB nëpërmjet shtyllave të reja dhe linjave ekzistuese të energjisë | Në vendpunishte | Raporti vizual nga mbikëqyrja. | Kontrolli pas përfundimit të aktivitetit. | Për të siguruar pajtueshmërinë me rregulloren në fuqi | - | Kontraktuesi, Mbikëqyrësi i punimeve të ndërtimit, Menaxheri i Kontratës dhe Komisioni për Pranimin Teknik të Nënprojekteve |